[{"text_idx": "#000001", "text": "Home\u00bb#elulineblogi\u00bbBabyshoweri idee, kui tavalist beebipidu ei taha\u00bb"}, {"text_idx": "#000002", "text": "Babyshoweri idee, kui tavalist beebipidu ei taha"}, {"text_idx": "#000003", "text": "Olgem ausad, ma olen elus nii mo\u0303negi peo korraldanud ja sealhulgas nii mo\u0303negi babyshoweri ehk beebiootus peo ja need kes mind teavad, eriti mu so\u0303brannad, eelistavad, et ma orgunni enda peale vo\u0303taksin. Ma vingun ku\u0308ll, aga samas naudin seda protsessi sajaviieku\u0308mnega. Ja iga kord tahaks ju midagi uut, u\u0308llatada nii beebi ootajat kui iseennast, et ei oleks ja\u0308lle u\u0308ks tassikoogid-o\u0303hupallid pidu. Kuigi, olgem ausad, o\u0303hupallid on must have igal peol, sest need annavad nii palju juurde."}, {"text_idx": "#000004", "text": "Alustuseks valisime naistega va\u0308lja kuupa\u0308eva ja panime paika pa\u0308eva, mis ajaks peab mulle raha kandma. Raha kandmine oli su\u0308dametunnistuse ja\u0308rgi, ehk kanti ta\u0308pselt nii palju kui vo\u0303imalik/tahtmist oli ja selle ja\u0308rgi hakkasin ma plaani pidama. Ma olen seda taktikat viimasel ajal mitmel korral kasutanud ja see toimib paremini kui see \u2013 kogume 45\u20ac+ kingitus vo\u0303i 85\u20ac+joogid raha ja siis inimesed kukuvad ohkima, et seda on liiga palju. Lihtne \u2013 kanna/panusta palju tahad. Meie saime kokku 660\u20ac ja sellest jagus ta\u0308pselt ko\u0303igeks ja\u0308rgnevaks."}, {"text_idx": "#000005", "text": "Kuna ma olen juba sellele so\u0303brannale u\u0308he suure babyshoweri teinud paar aastat tagasi (vaata siit!) \u2013 koos ko\u0303ikide tulede ja vilede ja mega kingituste hunnikuga, siis teadsin, et klassikalist beebipidu ma seekord talle teha ei taha. Tahtsin midagi ta\u0308iesti out of box teha. Ku\u0308sisin ideid ka marimelli ja\u0308lgijatelt ja sain sealt inspiratsiooni omajagu."}, {"text_idx": "#000006", "text": "Ma ja\u0308tan ra\u0308a\u0308kimata oma kehva kogemuse u\u0308he kunstikojaga, sest ta\u0308nane pidu pani sellele nagunii pika puuga a\u0308ra, seega ra\u0308a\u0308gime headest asjadest, kuigi ma olin kindel, et tahan sappi pritsida, sest ma olin sellest suhtumisest nii kettas lihtsalt, aga las ta ja\u0308a\u0308da."}, {"text_idx": "#000007", "text": "Broneerisime Iglupargis iglumaja koos tu\u0308nnisaunaga. Tervitan siinkohal Eveliisi, ta\u0308nu kellele saime natuke parema hinna ja teile kasutamiseks sooduskoodi marimell, mis kehtib augusti lo\u0303puni ja annab teile 20% allahindlust kui sinna mo\u0303nulema tahate minna ja.. etteruttavalt olgu o\u0308eldud, ma ei olnud varem ise seal ka\u0308inud ja ta\u0308na mo\u0303tlesin, et tahan kindlalt sinna tagasi minna. O\u0303nneks mul endalgi aega veel koodi kasutada."}, {"text_idx": "#000008", "text": "Kuna tulemas on poiss, tahtsin ma vo\u0303imalikult palju siniseid asju. Ku\u0308si ja sulle antakse \u2013 kirjutasin Mojitobaari vo\u0303i o\u0303igemini Kobe lounge\u2019i, kelle ka\u0308e all nu\u0308u\u0308d ka mojitod valmivad, et kas oleks vo\u0303imalik saada alkoholivabu siniseid mojitosid. Alkoholiga tean, et saab, aga et alksivabasid, mis poleks nagu suhkrusiirup... Sai. Ko\u0303ik on vo\u0303imalik. Mulle meeldivad ettevo\u0303tted, kes ei na\u0308e probleeme, vaid mo\u0303tlevad kohe lahendusi. Sinised mojitod olid mo\u0303nusalt va\u0308rsked ja hapukad, ta\u0308pselt parajad kuuma suveo\u0303htusse. Ilmaga vedas meil ka ta\u0308iega."}, {"text_idx": "#000009", "text": "Na\u0308gin Instas kellegi storys kunagi u\u0308hte torti, ja teadsin, et kui kunagi vaja la\u0308heb, siis ma tellin. Ristikheina kohvikusse saatsin vaid inspiratsioonipildi ja u\u0308tlesin, millal mul vaja on. Vabad ka\u0308ed ko\u0303iges muus. Tort na\u0308gi va\u0308lja ta\u0308pselt selline nagu ma lootsin (ma lihtsalt ei ta\u0308psustanud ise juukseva\u0308rvi) ja maitses ka megahea. Ko\u0303ik kiitsid."}, {"text_idx": "#000010", "text": "Kuna tegemist oli \u201elapsemeelse\u201c peoga, siis ei puudunud sealt ka o\u0303hupallid ja burgerid. Ja kuna oli to\u0308o\u0308pa\u0308eva o\u0303htu, siis natuke ka ta\u0308idetud mune ja singirulle. Ja kuna seltskonnas oli ka mitte rasedaid, siis kohapealt baarist tellisin pudeliga mulli ka soovijatele."}, {"text_idx": "#000011", "text": "Kingituste nimekiri oli tulevasel emal u\u0308sna kasin, sest noh, paar aastat tagasi sai ta suurema osa asju, mida vaja la\u0308heb, aga ko\u0303ik mis tal kirjas oli (termomeeter, musliintekk ja meriinokombe), need ta sai. Pakke tegin meelega suurtesse kastidesse ja rohkem, et natuke dekoratsioone u\u0308ritusele lisada."}, {"text_idx": "#000012", "text": "Ma\u0308nguks tegin beebipeo Rooside so\u0303ja, mille u\u0308ks ja\u0308lgija mulle saatis. 300 ema oli ku\u0308sitlusele vastanud ja u\u0308lilahe oli. Auhinnaks nagu ka eelmisel korral.. aastane lapsehoidmiso\u0303igus, mida me teame, nagunii kasutust ei leia, aga for fun ikka!"}, {"text_idx": "#000013", "text": "Kokkuvo\u0303ttes sai minu meelest ilus ja meeldeja\u0308a\u0308v. Ja minu o\u0303nneks, kiitsid ka ko\u0303ik teised."}, {"text_idx": "#000014", "text": "Uus kodu: elutuba ehk Ei taha midagi koosto\u0308o\u0308s!Tegin so\u0303brannale babyshoweriMeelis kirjutab: Leenu su\u0308nna - idee on, aga raha mitte!Leenu oma kodust: no ei taha o\u0303hku maksta"}, {"text_idx": "#000015", "text": "2 thoughts on \u201cBabyshoweri idee, kui tavalist beebipidu ei taha\u201d"}, {"text_idx": "#000016", "text": "Mida ta\u0308hendab: \u201cJa kuna oli to\u0308o\u0308pa\u0308eva o\u0303htu, siis natuke ka ta\u0308idetud mune ja singirulle.\u201d?\nEt to\u0308o\u0308pa\u0308eva o\u0303htul on inimestel ko\u0303hud tavalisest rohkem tu\u0308hjemad!"}, {"text_idx": "#000019", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000022", "text": "Meelis kirjutab: vaimsed koolitraumad, mis mo\u0303jutavad meid ta\u0308naseni\nSa\u0308a\u0308stuaasta jumala lappes \u2013 kui palju peab olema raha, et sa oleksid rahulik?\nMitut ka\u0308ekotti on naisel vaja?\nKuidas ma nii peenike olen?"}]